Den 43-årige modtog dommen.

Den 43-årige Belal Moussa er kendt skyldig i at være i besiddelse af hele 60 kilo hash 17.000 euforiserende piller og omkring 500 gram kokain og amfetamin. Alt sammen med henblik på videresalg. Dommen lyder på fire års fængsel. Forsynet med navne på modtagere Hashen var opbevaret i en lade i den lille by Ilbro lidt udenfor Hjørring, narkoen var pakket i del mindre pakker og forsøgt skjult i blandt andet haveredskaber og køkkenelementer. Alle forsynet med navne på modtagere. Den dømte erkendte, at fem kilo hash var til ham, og planen var at sælge narkoen videre. Resten - altså de 55 kilo hash - kendte han ikke noget til, men alle pakker var ankommet samtidig med pakkepost, og det var også den 43-årige, der med handsker på slæbte alle 60 kilo ind i laden. Den store mængde piller af mærket Tramadol var opbevaret i den 43-årige mands ejendom centralt i Hjørring. De 17.000 piller stod i en vaskekælder og var ifølge den dømte slet ikke hans, men nogle en unavngiven kammerat havde fået lov at opbevare der. Den 43-årige erkendte dog, at han havde forsøgt at sælge nogle af dem. De hårde stoffer, kokain og amfetamin, nægtede den nu dømte ethvert kendskab til. Tidligere dømt Den 43-årige er tidligere dømt for besiddelse og salg af narko, da han for omkring 18 år siden blev idømt en fængselsstraf på hele ni års fængsel. Den 43-årige blev anholdt tilbage i oktober sidste år, efter Nordjyllands Politi igennem nogle måneder havde aflyttet hans telefon, havde  videoovervågning på hans hjem og havde gps overvåget ham. Den 43-årige modtog dommen. Ifølge anklager Kim Kristensen er der tale om en alvorlig og ganske stor narkosag, der nu er afsluttet. - Jeg er tilfreds med dommen, siger han. Anklageren havde procederet for fem års fængsel, mens forsvareren mente, et års fængsel ville være nok for den 43-åriges ugerninger.